
ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1690 (1) 

Άρση ως αναδασωτέας έκτασης 74,00 στρεμμ. στη θέση Ταλιώτη — 
Χοντρό Τσουρούμπι περιοχής Κοινότητας Ασίνης του Ν. Αργολίδας. 
Ο ΝΟΜΑΡΧΗΣ ΑΡΓΟΛΙΔΑΣ 
’ Εχοντας υπόψη: 

1. Τις διατάξεις για διοικητική αποκέντρωση. 

2. Την από 22.4.85 αίτηση της «Ευάγγελος και Βασίλειος Γιαννό- 
πουλος Ο.Ε. Σχιστήριο Μαρμάρων» προς τη Νομαρχία Αργολίδας, 
Δ/νση Μεταλλείων — Λατομείων. 

3. Την 20861/3.4.1986 θεώρηση μελέτης επιπτώσεων στο περι¬ 
βάλλον κ.λ.π. του ΤΠΕΧΩΔΕ Δ/νση περιβάλλοντος. 

4. Το 11 — 54/Φ6.5.34/5540/29.4.86 έγραφο του ΐπ. Βιομη¬ 
χανίας Ενέργειας και Τεχνολογίας Δ/νση 5η Μεταλλείων. 

5. Το άρθρο 41 παρ. 1 και 44 παρ. 3 του Ν. 998/79 περί προστασίας 
δασών κ.λ.π. σε συνδυασμό με το άρθρο 57 παρ. 2 του ίδιου Νόμου. 


6. Την 3508/31.10.1984 Απόφαση του κ. Νομάρχη με την οποία 
κηρύχτηκε αναδασωτέα έκταση 74 στρεμμ. στη θέση «Ταλιώτη — Χο¬ 
ντρό Τσουρούμπι» περιοχής Ασίνης, που δημοσιεύτηκε στο ΦΕΚ 
686/31.12.1984 Τ.Δ. 

7. Την 160417/1180/8.7.80 Δ/γή του Υπουργείου Γεωργίας, αποφα¬ 
σίζουμε: 

Αίρουμε την αναδάσωση της έκτασης των 74 στρεμμ. στη θέση 
«Ταλιώτη - Χοντρό Τσουρούμπι» που κηρύχτηκε αναδασωτέα με 
την 3508/31.10.1984 απόφασή μας, επειδή η παραπάνω έκταση 
έχει ζητηθεί για λατομική εκμετάλλευση από την «Ευάγγελος και 
Βασίλειος Γιαννόπουλος Ο.Ε. Σχιστήρια Μαρμάρων» και υπάρχει 
η απόφαση του Υπουργείου Βιομηχανίας — Ενέργειας και Τεχνολο¬ 
γίας με την οποία η παραπάνω εκμετάλλευση θεωρείται ιδιαιτέρως 
συμφέρουσα για την Εθνική Οικονομία. 

Η άρση της αναδάσωσης γίνεται προκειμένου να παραχωρηθεί η 
έκταση κατά χρήση στους αιτούντες αυτήν για μαρμαροεκμετάλλευση. 

Η έκταση που γίνεται η άρση της αναδάσωσης φαίνεται στο συνημμένο 
διάγραμμα που αποτελεί αναπόσπαστο τμήμα της απόφασης αυτής με 
στοιχεία περιμέτρου 1, 9, 8, 7, 6, 5, 4, 3, 2, 1 και συνορεύει: 

Ανατολικά: Με δημόσια δασική έκταση και ελαιώνα Ηλ. Στρατή. 

Δυτικά: Με δημόσια δασική έκταση. 

Βόρεια: Με δημόσια δασική έκταση. 

Νότια: Με χορτολιβαδική έκταση Καραθώνας (ΣΑΑΚ). 

Η απόφαση αυτή να δημοσιευθεί στην Εφημερίδα της Κυβερνήσεως. 

Ναύπλιο, 4 Ιουνίου 1986 

' Ο Νομάρχης 
ΘΩΜΑΣ ΜΕΤΑΞΑΣ 

Της δημδαιας δασικής εκτάσεως στη θέση Ταλιώτη - Χουτρδ ΤαουροΟμι 
περιοχής κοινότητας Ααίνης Αργολίδας που αίρεται η αναδάσωση. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 415 ΕΠΑ (2) 

Καθορισμός ορίων, χατηγοριοποίησης χαι όρων χαι περιορισμών δόμη¬ 
σης στους οικισμούς Πέρα - Μέλανα του Ν. Αρκαδίας. 

Ο ΝΟΜΑΡΧΗΣ ΑΡΚΑΔΙΑΣ 
' Εχοντας υπόψη: 

1. Τις διατάξεις του από 24.4.1985 Π.Δ/τος (ΦΕΚ 181Δ/3.5. 
1985) «περί τρόπου καθορισμού ορίων οικισμού της Χώρας, κατηγο¬ 
ρίες αυτών και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μ ηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοικτών 
πόλεων, που αφορούν στον προσδιορισμό των ορίων των υπόψη οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του ΤΧΟΠ. 

4. Την υπ’ αριθ. 30/23.4.86 απόφασή μας για την κατηγοριοποίηση 
των οικισμών του Ν. Αρκαδίας που έχουν πληθυσμό μέχρι και 2.000 κατοί¬ 
κους. 

5. Τα πληθυσμιακά στοιχεία της τελευταίας απογραφής του Κράτους 
της ΕΣΥΕ. 

6. Την αριθ. 30/23.4.86 γνωμοδότηση του Συμβουλίου ΧΟΠ του Νο¬ 
μού. 

7. Τις υπ’ αριθ. 291/28.8.85 αποφάσεις του Κοινοτικού Συμβουλίου, 
αποφασίζουμε: 

I. Καθορίζουμε τα όρια του οικισμού Πέρα Μέλανα όπως αναφέρεται 
στον πίνακα Α11. 

Καθορίζουμε τα όρια του οικισμού Πέρα Μέλανα της Κοινότητας Πέρα 
- Μέλανα του Ν. Αρκαδίας με στοιχεία 1, 2, 3, ... και 1 ’, 2' 3' 
όπως αυτά φαίνονται στα συνοδευτικά της παρούσας σχεδιαγράμματα σε 
κλίμ. 1:5.000, που αποτελούν αναπόσπαστα μέρη της απόφασης αυτής 
και συντάχθηκαν βάσει στοιχείων χαρτών και επί τόπου ελέγχου. 


II. Καθορίζουμε τους ακόλουθους γενικούς και ειδικούς όρους και 
περιορισμούς δόμησης. 

Α. Γενικοί όροι δόμησης: 

1. Εντός των ορίων των οικισμών ισχύουν οι γενικοί όροι δόμησης που 
προβλέπανται από το ΠΔ. ΦΕΚ 181 Δ/3.5.1985 και για τον οικισμό 
Πέρα - Μέλανα της Κοινότητας Πέρα - Μέλανα, αρτιότητα γηπέδου 500 
τ.μ. 

2. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδόν είχαν στις 3.5.1985 ημέρα 
δημοσίευσης του από 24.4.1985 Π. Δ/τος. 

Β. Ειδικοί όροι δόμησης: 

Για τον οικισμό της ομάδας Πέρα - Μέλανα τους ειδικούς όρους 
δόμησης που αναγράφονται στην καρτέλα που συνοδεύει την παρούσα. 

III. α) Πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό τοπογραφικό 
διάγραμμα από το τμήμα Πολεοδομίας και ΠΕ της Νομαρχίας ώστε 
να εξασφαλίζεται η συνέχεια των υπαρχόντων κοινόχρηστων χώρων 
και η δημιουργία νέων κοινόχρηστων χώρων σύμφωνα με τα οριζόμενα 
στις διατάξεις της παρ. 1 του άρθρου 6 του από 24.4.1985 Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Δ/γμα της 24.4.1985 (ΦΕΚ 
181Δ/3.5.1985). 

Η απόφαση αυτή, με το σχεδιάγραμμα οριοθέτησης του οικισμού που 
τη συνοδεύει, να δημοσιευθεί στην Εφημερίδα της Κυβερνήσεως. 

Τρίπολη, 18 Ιουνίου 1986 

Ο Νομάρχης 
ΓΡ. ΝΙΩΤΗΣ 

Αριθ. 83671/οικ. (3) 

Κατηγοριοποίηση, καθορισμός ορίων και αρτιότητα του οικισμού 
Νέας Ηρακλίτσας του Νομού Καβάλας. 

Ο ΝΟΜΑΡΧΗΣ ΚΑΒΑΛΑΣ 
’ Εχοντας υπόψη: 

1. Το από 24.4.1985 Π. Δ/γμα (ΦΕΚ 181Δ/3.5.85) «περί τρόπου 
καθορισμού ορίων οικισμών της Χώρας μέχρι 2.000 κατοίκους κατη¬ 
γορίες αυτών και καθορισμού όρων και περιορισμών δόμησής τους». 

2. Την απογραφή οικισμών και πληθυσμού του Ν. Καβάλας έτους 1981 
της Ε.Σ.Ϊ.Ε. 

3. Τη μελέτη «Α' φάση σχεδιασμού ανοικτών πόλεων» που εκπο¬ 
νήθηκε από ομάδα μελετητών και έκανε προτάσεις για την οριοθέ- 
τηση, κατηγοριοποίηση, τους ειδικούς όρους δόμησης (δελτία αρχι¬ 
τεκτονικής αναγνώρισης) κ.λ.π. των οικισμών του Ν. Καβάλας 
σύμφωνα με προδιαγραφές του Τ.Χ.Ο.Π. 

4. Τις υπ’ αριθ. 10 και 34/1986 αποφάσεις του Κοινοτικού Συμβουλίου 
Νέας Ηρακλίτσας. 

5. Την υπ’ αριθ. 6/233/30.5.1986 γνωμοδότηση του Συμβουλίου 
Χ.Ο.Π. Ν. Καβάλας, αποφασίζουμε: 

1. Την κατηγοριοποίηση του οικισμού Ν. Ηρακλίτσα όπως παρακάτω: 

—Θέση το χώρο: (Α2) Παραλιακός - Τουριστικός. 

—Βαθμός προστασίας: (Β3) Αδιάφορος. 

—Δυναμικότητα: (Γ1) Δυναμικός. 

—Βαθμός διασποράς: (Δ1) Συνεκτικός. 

-Μέγεθος: (Ε2) Μεσαίος. 

2. Καθορίζουμε τα όρια του οικισμού Νέα Ηρακλίτσα οπούς αυτά φαίνονται 
στο θεωρημένο από την Προϊσταμένη του ΤΠ και ΠΕ Ν. Καβάλας διάγραμμα 
του οικισμού σε κλίμακα 1:5.000 που συνοδεύει την "απόφαση. 


3. Καθορίζουμε την αρτιότητα των οικοπέδων που περιλαμβάνονται 
στα όρια του οικισμού σε χίλια (1000 τ.μ.). 

Ειδικά για το τμήμα του οικισμού με εγκεκριμένο σχέδιο η αρτιότητα 
καθορίζεται σε τριακόσια (300) τ.μ. 

Οικόπεδα που ήταν άρτια και οικοδομήσιμα κατά κανόνα ή κατά 
παρέκκλιση με προγενέστερες διατάξεις που ίσχυαν για την περιοχή 
εξακολουθούν να είναι άρτια και οικοδομήσιμα. 

4. Κατά παρέκκλιση εντός του ορίου του οικισμού θεωρούνται 
άρτια τα οικόπεδα με όποιο εμβαδόν είχαν στις 3.5.1985 ημέρα 
δημοσίευσης του από 24.4.85 Π. Δ/τος. 

5. Κατά τη δόμηση πρέπει να εξασφαλίζεται οπωσδήποτε η συνέχεια των 
υφισταμένων ή εγκεκριμένων δρόμων του οικισμού κατά την κρίση της Υπηρε¬ 
σίας. 

6. Πριν από οποιαδήποτε κατάτμηση οικοπέδων εντός των ορίων του 
οικισμού θα πρέπει να θεωρείται το σχετικό τοπογραφικό διάγραμμα από 
το Τμήμα Π και Π.Ε. Ν. Καβάλας ώστε να εξασφαλίζεται η συνέχεια 
των υπαρχόντων κοινοχρήστων χώρων και η δημιουργία νέων σύμφωνα 
με τα οριζόμενα στη παρ. 1 του άρθρου 6 του από 24.4.85 Π.Δ/τος. 

7. Κατά τα λοιπά ισχύει το από 24.4.1985 Π. Δ/γμα. 

Η απόφαση αυτή με το διάγραμμα που τη συνοδεύει να δημοσιευθεί 
στην Εφημερίδα της Κυβερνήσεως. 

Καβάλα, 17 Ιουνίου 1986 

Ο Νομάρχης 
Γ. ΜΠΕΛΤΣΙΟΣ 

Αριθ. 2516 (4) 

Τροποποίηση ρυμοτομικού σχεδίου Βόλου στα Ο.Τ. 375, 392, 398 
ελεύθερος χώρος Πανεπιστημιακών Σχολών Ν. Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 
' Εχοντας υπόψη: 

1) Τις διατάξεις: 

α) Του από 17.7.1923 Ν.Δ/τος «περί σχεδίων πόλεων κ.λ.π.» όπως 
τροποποιήθηκαν και ισχύουν σήμερα και ιδιαίτερα τα άρθρα 3,9,70 αυτού. 

β) Του 1018/71 Π.Δ/τος «περί τροποποιήσεως και συμπληρώσεως του 
Α.Ν. 314/1968» περί παροχής εις τον Τ.Β.Ε. Νομάρχες αρμοδιότητες κ.λπ. 

γ) Του Ν. 1337/1983 «περί επεκτάσεως Πολεοδομικών σχεδίων κ.λπ.». 

δ) Του Π.Δ/τος 443/1983 «Μεταβίβαση αρμοδιοτήτων στους Νο¬ 
μάρχες για την έγκριση τροποποιήσεων σχεδίων κ.λπ.». 

2) Το εγκεκριμένο ρυμοτομικό σχέδιο πόλης Βόλου. 

3) Την Γ. (52360/2143/29.7.85 απόφαση ΪΠΕΧΩΔΕ (ΦΕΚ 
566Δ/31.10.85) με την οποία εγκρίθηκε το Γενικό Πολεοδομικό 
Σχέδιο Βόλου Ν. Ιωνίας (κ.λ.π.). 

4) Την 366/1985 απόφαση Δημοτικού Συμβουλίου Βόλου με την 
οποία προτείνεται η τροποποίηση σχεδίου πόλης Βόλου στα Ο.Τ. 375, 
392, 398 για τη μετατροπή τους σε ελεύθερο χώρο Πανεπιστημιακών 
Σχολών Πανεπιστημίου Θεσσαλίας. 

5) Τις ενστάσεις των Κ. Τριγώνη, Αλκ. Καλογιάννη, Α. Τσαντίλη Ισνικής 
και Λαϊκής Τράπεζας Ελλάδος Α. Πωμίτη, Α. Μωραϊτόπουλου, Ουρ. 
Παπαγεωργίου, Αφών Α'ιβαζόγλου, Γ. Τζουβάρα, Μ. Κοκκίνου, Ελ. Τσου- 
ράπα, Δ. Παπαδοπούλου, Ν. Στουρνάρα, Τράπεζα Κρήτης, Α. Στριμένου 
—Γ. Ελαφρού, Αικ. Παρθένη, Δ, Σταφυλά, Δ. Φεσσά, Αικ. Θ. Φορνέ. 


6) Την απόφαση του Δημοτικού Συμβουλίου Βόλου με αριθμό 
93/1986 με την οποία ομόφωνα απορρίφθηκαν οι πιο πάνω ενστάσεις 
για λόγους γενικώτερου κοινωνικού οφέλους. 

7. Τη δημοσίευση της 366/1985 απόφαση Δ.Σ. Βόλου σε δύο 
τοπικές^εφημερίδες επί 2 ημέρες καθώς και τα σχετικά αποδεικτικά 
επίδοσής της στους ενδιαφερομένους. 

8. την πράξη 14/22.4.1986 του Νομαρχιακού Συμβουλίου ΧΟΠ 
Ν. Μαγνησίας με την οποία γνωμοδοτεί και συμφωνεί για την τροποποί¬ 
ηση του σχεδίου σύμφωνα με τη σχετική πρόταση — απόφαση Δημοτικού 
Συμβουλίου Βόλου, με αριθμό 366/1985, αποφασίζουμε: 

Εγκρίνουμε την τροποποίηση του εγκεκριμένου ρυμοτομικού σχεδίου 
Βόλου ΟΤ 375, 392,398 που περικλείονται από τις οδούς Ερμού, Μακεδο¬ 
νομάχων, Δημητριάδος Κουταρέλια για το χαρακτηρισμό των χώρων αυτών 
ως Ελεύθερου χώρου Πανεπιστημιακών Σχολών, όπως ειδικότερα φαίνεται 
στο σχετικό διάγραμμα που θεωρήθηκε από το ΤΠ και ΠΕ Ν. Μαγνησίας 
και αποτελεί αναπόσπαστο τμήμα της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Βόλος, 12 Μαΐου 1986 

Ο Νομάρχης 
ΕΤΡ. ΚΑΦΑΝΤΑΡΗΣ 

